CELEX: E1995J0001
Language: da
Date: 1995-06-20
Title: DOMSTOLENS DOM af 20. juni 1995 i sag E-1/95 (forelagt Domstolen til rådgivende udtalelse af Varbergs Tingsrätt): Samuelsson mod Kongeriget Sverige (Antagelighed til realitetsbehandling - Rådets direktiv 80/987/EØF - nationale foranstaltninger for at forhindre misbrug - proportionalitet)

Avis juridique important

|

E1995J0001

DOMSTOLENS DOM af 20. juni 1995 i sag E-1/95 (forelagt Domstolen til rådgivende udtalelse af Varbergs Tingsrätt): Samuelsson mod Kongeriget Sverige (Antagelighed til realitetsbehandling - Rådets direktiv 80/987/EØF - nationale foranstaltninger for at forhindre misbrug - proportionalitet)  

EF-Tidende nr. C 239 af 14/09/1995 s. 0007 - 0007

DOMSTOLENS DOM af 20. juni 1995 i sag E-1/95 (forelagt Domstolen til rådgivende udtalelse af Varbergs Tingsrätt): Samuelsson mod Kongeriget Sverige (1) (Antagelighed til realitetsbehandling - Rådets direktiv 80/987/EØF - nationale foranstaltninger for at forhindre misbrug - proportionalitet) (95/C 239/08)(I henhold til artikel 27, stk. 5, i procesreglementet, retsgyldigt på engelsk og svensk)I sag E-1/95, forelagt Domstolen, i henhold til artikel 34 i aftalen mellem EFTA-staterne om oprettelse af en tilsynsmyndighed og en Domstol, af Varbergs Tingsrätt, Sverige, til rådgivende udtalelse i indbragt sag mellem Ulf Samuelsson og Kongeriget Sverige om fortolkningen af Rådets direktiv 80/987/EØF af 20. oktober 1980 om indbyrdes tilnærmelse af medlemsstaternes lovgivning om beskyttelse af arbejdstagerne i tilfælde af arbejdsgiverens insolvens, som ændret ved Rådets direktiv 87/164/EØF af 2. marts 1987 - har Domstolen, sammensat af præsident Bjørn Haug og dommerne Thór Vilhjálmsson, Kurt Herndl, Sven Norberg og Gustav Bygglin (forberedelsesdommer) samt justitssekretær Karin Hökberg den 20. juni 1995 afsagt en dom, hvis konklusion lyder som følger:Artikel 10, litra a), i Rådets direktiv 80/987/EØF af 20. oktober 1980 om indbyrdes tilnærmelse af medlemsstaternes lovgivning om beskyttelse af arbejdstagerne i tilfælde af arbejdsgiverens insolvens skal fortolkes som et forbud mod anvendelse, med henblik på at undgå misbrug, af en bestemmelse i den nationale lovgivning, ifølge hvilken en arbejdstager ikke er berettiget til løn, hvis han inden for en periode på to år før konkurserklæringen gennem garantiordningen har fået udbetalt erstatning for et lønkrav stammende fra stort set samme virksomhed.(1) EFT nr. C 142 af 8. 6. 1995, s. 6.